Query: Spread i costos
Context: L'spread és la diferència entre el preu de compra i el preu de venda mostrat per a un mateix CFD, en què el preu de compra sempre és superior al preu de venda.
Seguint l'exemple anterior de CFD sobre l'índex ALEMANYA 30, veiem que el Preu de Referència de l'Actiu Subjacent no s'ha mogut i que el resultat de les operacions fetes ha estat una pèrdua equivalent a l'spread, és a dir, un dòlar per contracte. Per tant, per obtenir guanys amb l'operativa en CFD, caldria que el mercat es mogués a favor nostre (a l'alça si mantenim la posició llarga o a la baixa en el cas de la posició curta) en una quantitat superior a l'spread. Per tant, l'spread és un dels costos clau relacionats amb l'operativa en CFD.
L'spread es pot veure afectat per diversos factors, entre els quals destaca la liquiditat, que determina amb quina facilitat es pot comprar i vendre l'Actiu Subjacent.
La liquiditat alta genera un spread més ajustat, mentre que la liquiditat baixa pot suposar un diferencial més ampli. L'spread pot variar al llarg del temps. Si no hi ha preus disponibles per a l'Actiu Subjacent, per exemple, en el cas d'una acció per a la qual s'ha suspès la negociació, és possible que BBVA Trader CFD no permeti obrir Posició en CFD en aquest Actiu Subjacent.
Altres costos relacionats amb els CFD:
- Si mantens una posició de CFD durant més d'un dia, comportarà un cost de finançament, que podrà ser positiu o negatiu en funció de si la posició és compradora o venedora i del tipus d'interès de referència.
- La contractació de certs CFD (accions i futurs en el cas de BBVA Trader CFD) inclou el càrrec d'una “Comissió d'Intermediació”, que es liquida al Compte d'Efectiu de CFD del client en el moment de l'execució de l'operació. Es tracta d'una comissió que s'aplica sobre el Nocional de l'operació cada vegada que s'obre o es tanca una posició.
Consulta la llista de tarifes corresponent.